Erilainen huippumalli haussa

Erilainen huippumalli haussa (Britain’s Missing Top Model) oli kuusiosainen tosi-TV-sarja, joka esitettiin brittiläisellä BBC Three -kanavalla vuonna 2008. Sarja on esitetty Suomessa Yle TV1:llä vuoden 2009 keväänä. Sarjassa kahdeksan eri tavoin vammaista naista kilpaili mallisopimuksesta, johon sisältyi kuvaukset Rankinin kanssa ja Marie Claire -lehden kansikuva.

Sarjaan osallistuivat Rebecca Le’gon, Lilli Risner, Debbie van der Putten, Jenny Johnston, Kellie Moody, Jessica Kellgren-Hayes, Sophie Morgan ja Kelly Knox. Viimeksi mainittu voitti kilpailun. Knox oli voittaessaan 23-vuotias. Voitto ratkesi viidennessä jaksossa. Viimeinen jakso sisälsi voittokuvaukset, ja lisäksi siinä koostettiin kilpailijoiden taivalta sarjassa.

Kilpailun tuomaristoon kuuluivat Wayne Hemingway, Lara Masters, Marie O’Riordan ja Mark Summers.

Lähteet

Aiheesta muualla
 

2000-vuosikymmenen brittiläiset tositelevisiosarjat
BBC:n televisio-ohjelmat
Kykyjenetsintäohjelmat
Mallit
Vammaisten oikeudet